stanford-oval/wikipedia huggingface dataset:
Brandon Jennings

| Brandon Jennings |
| --- | --- |
 Brandon Jennings kaudella 2009–2010
Henkilötiedot
Koko nimi:  Brandon Jennings
Syntynyt: 23. syyskuuta 1989 (ikä 35) Compton, Yhdysvallat
Kansalaisuus:   Yhdysvallat
Koripalloilija
Pituus:  185 cm
Paino:  77 kg
Nyk. joukkue:   Detroit Pistons
Sarja:  NBA
NBA-varaus:  10. varaus, 2009 Milwaukee Bucks
Pelaajaura
Seurajoukkueet
2008–2009 2009–2013 2013–2016 2016 2016–2017 2017 2017– :   Lottomatica Roma  Milwaukee Bucks  Detroit Pistons  Orlando Magic  New York Knicks  Washington Wizards  Shanxi Brave Dragons
Brandon Jennings (s. 23. syyskuuta 1989 Compton) on yhdysvaltalainen koripalloilija. Hän on pelannut kahdeksan vuotta NBA:ssa ja edustaa kaudella 2017–2018 kiinalaista Shanxi Brave Dragonsia. Jennings oli ensimmäinen yhdysvaltalainen pelaaja, joka high schoolin jälkeen pelasi Yhdysvaltojen yliopistojen sijaan ammattilaisena Euroopassa.
Ura

Jennings pelasi lukiokoripalloa Oak Hill Academyssä. Lukion jälkeen Jennings pyrki Arizonan yliopistoon, mutta ei päässyt tasotesteistä läpi. Tämän jälkeen Jennings ajatteli mahdollisuutta siirtyä pelaamaan Eurooppaan ammattilaiseksi. Heinäkuussa 2008 Jennings teki italialaisen Lottomatica Roman kanssa sopimuksen, jonka avulla hän valmistautui vuoden 2009 NBA:n varaustilaisuuteen. Sopimus oli kolmivuotinen ja arvoltaan 1,65 miljoonaa dollaria. Jenningsin alku ei ollut paras mahdollinen Italiassa. Vaikka hän ei saanut paljon pisteitä aikaan, hän sanoi kehittyneensä kauden aikana paljon pelillisesti sekä henkisesti. Euroliigassa Jennings oli tilastojen valossa parempi tehden 7,6 pistettä ottelua kohden.
Kesällä 2009 Jennings osallistui NBA:n varaustilaisuuteen, jossa Milwaukee Bucks varasi hänet kymmenentenä. Ensimmäisessä NBA-pelissään Jennings teki heti 17 pistettä ja otti 9 levypalloa Philadelphia 76ersia vastaan. Golden State Warriorsia vastaan marraskuussa 2009 Jennings teki 55 pistettä, joka on historian neljänneksi paras tulos NBA-tulokkaalta.
Kesällä 2013 Jennings siirtyi Detroit Pistonsiin pelaajakaupassa, jossa Bucks sai vaihdossa Brandon Knightin, Vjatšeslav Kravtsovin ja Khris Middletonin. Hänen pistekeskiarvonsa neljän Milwaukeessa pelatun runkosarjakauden ajalta on 17,0, levypallokeskiarvonsa 3,4 ja syöttökeskiarvonsa 5,7. Pudotuspeleissä hän pelasi Bucksia edustaessaan kahtena vuonna ja teki keskimäärin 16,7 pistettä ottelua kohden.
Jennings siirrettiin pelaajakaupassa Detroit Pistonsista Orlando Magiciin kesken kauden helmikuussa 2016. Hänet ja Ersan Ilyasova vaihdettiin Tobias Harrisiin. Kesällä 2016 Jennings siirtyi New York Knicksiin ja maaliskuussa 2017 Washington Wizardsiin. Kesällä 2017 hän ilmoitti siirtyvänsä Kiinaan Shanxi Brave Dragons -joukkueeseen.
Aiheesta muualla

Wikimedia Commonsissa on kuvia tai muita tiedostoja aiheesta .
Euroliigan pelaajaprofiili (englanniksi)
NBA Draft profile (englanniksi)
Serie A:n pelaajaprofiili (Arkistoitu – Internet Archive) (englanniksi)
Ben Jipcho

| Mitalit | Mitalit | Mitalit |  |
| --- | --- | --- | --- |
|  Jipcho vuonna 1972. |  Jipcho vuonna 1972. |  Jipcho vuonna 1972. |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | München 1972 | 3 000 metrin esteet |  |
Benjamin Wabura ”Ben” Jipcho (1. maaliskuuta 1943 Chepchabai, Kenian siirtomaa ja protektoraatti, Brittiläinen imperiumi – 24. heinäkuuta 2020 Eldoret) oli kenialainen estejuoksija, joka saavutti hopeaa 3 000 metrin estejuoksussa Münchenin olympialaisissa 1972 maanmiehensä Kipchoge Keinon jälkeen ja ennen Suomen Tapio Kantasta.
Jipcho voitti 5 000 metrin juoksun ja 3 000 metrin estejuoksun Afrikan kisoissa Lagosissa 1973. Hänen esteaikansa 8.20,7 alitti maailmanennätyksen mutta sitä ei kuitenkaan hyväksytty viralliseksi maailmanennätykseksi. Jipcho voitti 5 000 metriä ja 3 000 metrin esteet myös vuoden 1974 kansainyhteisön kisoissa Christchurchissa Uudessa-Seelannissa. Hän paransi estejuoksun virallista maailmanennätystä kahdesti Helsingissä vuonna 1973: aika 8.19,8 syntyi 19. kesäkuuta ja 8.14,0 kahdeksan päivää myöhemmin. Méxicon olympialaisissa 1968 Jipcho sijoittui 1 500 metrillä kymmenenneksi.
Jipcho kuoli eldoretilaisessa sairaalassa 77-vuotiaana 24. heinäkuuta 2020.
Aiheesta muualla

Ben Jipcho Kansainvälinen olympiakomitea. (englanniksi)
Baseballin Euroopan-mestaruuskilpailujen C-sarja 2014

Baseballin C-sarjan EM-karsinnat pelattiin 28. heinäkuuta - 3. elokuuta 2014 Ljubljanassa, Sloveniassa. Turnauksen voitti Israel, joka yhdessä Slovenian kanssa nousi vuoden 2015 B-sarjaan.
Alkulohkot

A-lohko:
| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Irlanti | 3 | 3 | 0 | 1.000 |  | 15-6 | 6-2 | 11-1 |
|  Romania | 3 | 2 | 1 | .667 | - |  | 10-9 | 11-4 |
|  Unkari | 3 | 1 | 2 | .333 | - | - |  | 17-2 |
|  Norja | 3 | 0 | 3 | .000 | - | - | - |  |
B-lohko:
| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Israel | 3 | 3 | 0 | 1.000 |  | 9-0 | 13-1 | 9-3 |
|  Slovenia | 3 | 2 | 1 | .667 | - |  | 17-2 | 6-2 |
|  Suomi | 3 | 1 | 2 | .333 | - | - |  | 14-4 |
|  Liettua | 3 | 0 | 3 | .000 | - | - | - |  |
Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät | Välierät |  |  | Loppuottelu | Loppuottelu |
 

|  |    Israel | 8 |   |  |  |  |
|  |    Romania | 3 |   |  |  |  |
|  |   |  |   |  |  |  |

|  |   |   |   |   |    Israel | 14 |
|  |   |   |   |   |    Slovenia | 0 |
|  |   |  |   |  |  |  |
|  |   |  |   |  |  |  |
|  |  |  |  |  | Pronssiottelu | Pronssiottelu |
|  |  |  |   |  |  |  |
|  |    Irlanti | 3 |   |  |    Irlanti |  0 |
|  |    Slovenia | 10 |   |  |    Romania |  16 |
Loppusarja sijoista 5-8

| joukkue | Ot>  | V | H | AVG |  |  |  |  |
| --- | --- | --- | --- | --- | --- | --- | --- | --- |
|  Suomi | 3 | 3 | 0 | 1.000 |  | - | 12-7 | 12-2 |
|  Liettua | 3 | 2 | 1 | .667 | - |  | 12-4 | 10-7 |
|  Unkari | 3 | 1 | 2 | .333 | - | - |  | - |
|  Norja | 3 | 0 | 3 | .000 | - | - | - |  |
Alkusarjassa pelatut keskinäiset ottelut laskettiin mukaan loppusarjan taulukkoon.
Brandon Manning

| Brandon Manning |
| --- | --- |

Henkilötiedot
Syntynyt: 4. kesäkuuta 1990 (ikä 34) Prince George, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  93 kg
Pelinumero:  23
Pelaajaura
Pääsarjaura:  2011–
Aik. seurat:  Prince George Spruce Kings (BCHL) Chilliwack Bruins (WHL) Adirondack Phantoms (AHL) Lehigh Valley Phantoms (AHL) Philadelphia Flyers (NHL) Chicago Blackhawks (NHL) Edmonton Oilers (NHL) Bakersfield Condors (AHL) Straubing Tigers (DEL) IF Björklöven (Allsv.)
Brandon Manning (s. 4. kesäkuuta 1990 Prince George, Brittiläinen Kolumbia, Kanada) on kanadalainen jääkiekkoilija.
Ura

Ennen ammattilaisuransa alkua Manning pelasi juniorijääkiekkoa Western Hockey Leaguessa Chilliwack Bruinsin paidassa. Hän edusti joukkuetta vuosien 2007–2011 ajan. Ensimmäisen kauden aikana Manning pelasi Bruinsissa vain kuusi ottelua loppukauden aikana hänen pelattua alkukauden British Columbia Hockey Leaguessa Prince George Spruce Kingsin joukkueessa 58 ottelun ajan. Kolmella seuraavalla kaudella Manning keräsi jokaisella tilastoihinsa yli 100 rangaistusminuuttia. Yhteensä hän pelasi Bruinsissa 200 ottelua, joissa teki 45 maalia ja 91 syöttöpistettä eli yhteensä 136 tehopistettä. Rangaistusminuutteja kertyi 415. Pudotuspeleissä hän teki 15 ottelussa yhden maalin ja seitsemän tehopistettä sekä keräsi 22 rangaistusminuuttia.
23. marraskuuta 2010 Manning solmi kesken kauden Chilliwackissa pelatessaan NHL-sopimuksen Philadelphia Flyersin kanssa. Tämän jälkeen hän pelasi vielä kauden 2010–2011 loppuun Bruinsissa.
8. maaliskuuta 2012 Manningin pelattua 32 ottelua AHL:n puolella Adirondack Phantomsissa, hänet nostettiin Flyersin NHL-kokoonpanoon korvaamaan loukkaantunutta Pavel Kubinaa. Hän teki debyyttinsä samana päivänä kotiottelussa Florida Panthersia vastaan. Manning pelasi Flyersin paidassa neljä pisteetöntä ottelua, jonka jälkeen hänet lähetettiin takaisin farmiin. Phantomsissa hän pelasi 46 ottelua ja teki niissä kuusi maalia sekä 19 tehopistettä. Kauden 2012–2013 aikana Manning pelasi AHL:n tähdistöottelussa.
Elokuun lopulla 2013 Manning ja Flyers solmivat yhden vuoden mittaisen jatkosopimuksen. Kaudella 2013-2014 Manning pelasi Adirondackissa, josta häntä ei NHL-kokoonpanoon nostettu kauden aikana. Hän pelasi Phantomsissa 73 ottelua ja teki niissä kahdeksan maalia sekä 23 syöttöpistettä eli yhteensä 31 tehopistettä. Hän keräsi kauden aikana 231 rangaistusminuuttia ja oli AHL:n viidenneksi eniten jäähyjä istunut pelaaja.
27. elokuuta 2014 Manning teki yksivuotisen jatkosopimuksen Flyersin kanssa. Kauden 2014–2015 aikana hän pääsi jälleen pelaamaan NHL:n puolella, kun puki Flyersin paidan ylleen 11 ottelussa. Hän syötti niissä kolme osumaa ja istui seitsemän minuuttia jäähyllä. AHL:ssä syntyi 60 ottelussa 11 maalia ja 43 tehopistettä. Jäähyminuutteja kertyi 150. Manning valittiin kauden aikana toisen kerran urallaan pelaamaan AHL:n tähdistöottelussa.
Huhtikuussa 2015 Manning jatkoi sopimustaan Flyersin kanssa jälleen vuodella.
Aiheesta muualla

Kuvia tai muita tiedostoja aiheesta Brandon Manning Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Brandon Manning
Käännös suomeksi
Brandenburg an der Havel

| Brandenburg an der Havel |
| --- | --- |
 Näkymä kaupunkiin
 vaakuna
 Brandenburg an der Havel
 Koordinaatit: 52°25′00″N, 12°34′00″E 
Valtio:  Saksa
Osavaltio:  Brandenburg
Hallinto:  
 – Pormestari:  Steffen Scheller
Pinta-ala:  
 – Kokonaispinta-ala:  229,71 km²
Korkeus:  32 m
Väkiluku (2015):  71 574
 – Väestötiheys:  311,6 as./km²
Postinumero:  14770
Suuntanumero(t):  03381
Rekisterikilpi:  BRB
 
 www.stadt-brandenburg.de 
Infobox OKVirheellinen NIMI-arvo: 
Brandenburg an der Havel, lyhyemmin Brandenburg, on kaupunki Brandenburgin osavaltiossa Saksassa lähellä Berliiniä. Sen läpi virtaa Havel-niminen joki. Kaupungissa on arviolta 71 574 asukasta (vuonna 2015) ja sen pinta-ala on 229,71 neliökilometriä.
Vaikka Brandenburgin kaupunki on huonommin tunnettu kuin Brandenburgin osavaltio, on osavaltio saanut nimen kaupungin mukaan eikä toisin päin. Nykyisin se on Berliiniin verrattuna pikkukaupunki, mutta sillä on ollut historiassa merkittävä asema Preussin valtakunnassa.[lähde? ]
Historia > Keskiaika

Saksan kuningas Henrik I valloitti vuonna 929 slaaviheimo hevellien linnoituksena toimineen Brandenburgin linnan. Kaupunki mainittiin ensimmäisen kerran asiakirjoissa vuonna 948 nimellä Brendanburg. Kaupunki pysyi saksalaisten hallussa vuoteen 983 asti, kunnes hevellien kapinalliset valloittivat sen. Seuraavat 170 vuotta heimon prinssit pitivät valtaa alueella. Pribislav, viimeisin hallitsijoista, kuoli vuonna 1150. Vuodesta 1153 tai 1154 vuoteen 1157 Brendanburg oli osa Kopanican ruhtinaskuntaa, joka oli yksi Puolan lääneistä. Myöhemmin Albert I:stä tuli Brandenburgin ensimmäinen rajakreivi. Kun kaupunkia vuonna 1196 laajennettiin Havel-joen itäpuolelle, joen länsi- ja itäpuolen alueita alettiin pitää kolmena eri kaupunkina - Uutena kaupunkina, Vanhana kaupunkina ja Brandenburgin katedraalialueena. Ensimmäinen maininta Vanhasta kaupungista on tosin peräisin jo vuodelta 1170.
Vuosina 1314 ja 1315 Uusi kaupunki ja Vanha kaupunki liittyivät Hansaliittoon. Kaupunkien ryöstely ja tuhoaminen kolmikymmenvuotisen sodan (1618-1648) aikana johti vallan menetykseen; Potsdamista tuli Brandenburgin markkreivikunnan uusi pääkaupunki ja hovi hylkäsi Brandenburgin. Vuonna 1715 Vanha kaupunki ja Uusi kaupunki yhdistettiin ja vuonna 1928 Brandenburgin katedraalialuekin liitettiin syntyneeseen uuteen kaupunkiin.
Historia > 1800-luvulta nykyaikaan

Brandenburg an der Havelista tuli 1800-luvun lopussa Saksan keisarikunnan tärkeä teollisuuskeskittymä. Kaupunkiin nousi terästeollisuutta ja monien maailmankuulujen polkupyörämerkkien kuten Brennaborin, Coronan ja Excelsiorin tuotteita valmistettiin siellä. Vuonna 1846 Brandenburgin päärautatieasema valmistui ja Berliinistä Brandenburgin kautta Magdeburgiin kulkeva rautatielinja avattiin. Saksan valtiollinen rautatieyhtiö Deutsche Reichsban sijaitsi Kirchmöserin kaupunginosassa maailmansotien välisenä ja Saksan demokraattisen tasavallan aikana. Hyvistä liikenneyhteyksistä oli kaupungille suurta etua.[lähde? ]
Vuonna 1934 lentokoneyhtiö Arado perusti kaupunkiin tehtaan, jossa alettiin vuonna 1935 valmistaa lentokoneita Saksan ilmavoimien käyttöön. Tehdas oli yksi syistä, joiden takia 70 prosenttia Brandenburgista tuhouttiin pommituksissa myöhemmin sodan aikana.
Vuonna 1934 yksi natsi-Saksan ensimmäisistä keskitysleireistä perustettiin Brandenburgin vanhaankaupunkiin, Neuendorferstraßelle. Kun keskitysleiri vuonna 1939 suljettiin, natsit ottivat käyttöönsä Gördenin kaupunginosassa sijainneen Brandenburg-Gördenin vankilan. Vankila toimi vuosina 1939-1940 paikkana, jossa natsit surmasivat mielenterveysongelmaisia ihmisiä, mukaan lukien lapsia. Operaation järjestäneen tahon pääkeskus sijaitsi Berliinissä osoitteessa Tiergartenstraße 4, josta myös operaation nimi "Operaatio T4" on peräisin. Brandenburg an der Havel oli yksi ensimmäisistä paikoista, joissa natsit kokeilivat ihmisten tappamista kaasulla. Auschwitzin ja muiden keskitysleirien joukkomurhat valmisteltiinkin siellä. Vankila kuitenkin suljettiin paikallisten valitettua savusta, jota syntyi, kun ruumiiden polttamista helpotettiin lisäämällä joukkoon huonekaluja.[lähde? ]
Adolf Hitlerin salamurhan suunnittelussa mukana ollut Friedrich Fromm teloitettiin Brandenburgissa maaliskuussa 1945, vaikka hän paljasti muut salaliittoon kuuluneet toverinsa.[lähde? ]
Saksan jälleenyhdistymisen jälkeen kaupungin väkiluku on laskenut nuorten muuttoliikkeen vuoksi vuoden 1989 noin 100 000:sta vuoden 2005 noin 75 000 henkeen.[lähde? ]
Aiheesta muualla

Kuvia tai muita tiedostoja aiheesta Brandenburg an der Havel Wikimedia Commonsissa
Kaupungin viralliset nettisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Brandenburg an der Havel – 19.7.2017 versio
Brandenburgin piirikunnat ja kaupunkipiirit
Barnim
Brandenburg an der Havel
Cottbus
Dahme-Spreewald
Elbe-Elster
Frankfurt (Oder)
Havelland
Märkisch-Oderland
Oberhavel
Oberspreewald-Lausitz
Oder-Spree
Ostprignitz-Ruppin
Potsdam
Potsdam-Mittelmark
Prignitz
Spree-Neiße
Teltow-Fläming
Uckermark
Brandenburgin vanhaakaupunkia, 2015
Käännös suomeksi
Bund

| Liettuan, Puolan ja Venäjän juutalaisten Yleinen Työväenliitto> ‏אַלגעמײנער ייִדישער אַרבעטער־בונד אין ליטע, פּױלן און רוסלאַנד‎ |
| --- | --- |
  
Perustettu:  1897
Lopetti:  1921
Ideologia:  sosialismi
Poliittinen kirjo:  vasemmisto
Infobox OKVirheellinen NIMI-arvo: 
Bund eli Liettuan, Puolan ja Venäjän juutalaisten Yleinen Työväenliitto (jidd. ‏‏אַלגעמײנער ייִדישער אַרבעטער־בונד אין ליטע, פּױלן און רוסלאַנד‎, Algemeyner Yidisher Arbeter Bund in Lite, Poyln un Rusland) oli sosialistinen juutalaisten poliittinen puolue, joka toimi monissa Euroopan maissa 1890-luvulta 1930-luvulle.
Vuoden 1905 vallankumouksen yhteydessä kuolleita Bundin jäseniä Odessassa.
Se perustettiin 1897 juutalaisten sosiaalidemokraattisten ryhmien edustajakokouksessa Venäjän keisarikunnan Vilnassa. Se yhdisti etupäässä puoliproletaarisia aineksia, Venäjän läntisten alueiden juutalaisia käsityöläisiä. Bund oli sekulaari ja vastusti sionismia.
Aiheesta muualla

Kuvia tai muita tiedostoja aiheesta Bund Wikimedia Commonsissa
Brandon Mashinter

| Brandon Mashinter |
| --- | --- |

Henkilötiedot
Syntynyt: 20. syyskuuta 1988 (ikä 36) Bradford, Ontario, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  193 cm
Paino:  96 kg
Pelaajaura
Pääsarjaura:  2009–2021
Seurat:  Worcester Sharks (AHL) San Jose Sharks (NHL) New York Rangers (NHL) Connecticut Whale (AHL) Hartford Wolf Pack (AHL) Rockford IceHogs (AHL) Chicago Blackhawks (NHL) San Jose Barracuda (AHL) Rapid City Rush (ECHL) ERC Ingolstadt (DEL) HK Poprad (SloEL)
Brandon Mashinter (s. 20. syyskuuta 1988 Bradford, Ontario, Kanada) on kanadalainen jääkiekkoilija. Hän pelasi urallaan lähinnä Pohjois-Amerikan alasarjoissa, sekä kolme kautta Keski-Euroopassa. NHL-otteluita Mashinter pelasi urallaan 64.
Ura > Junioriura

Mashinter varattiin OHL-joukkue Sarnia Stingiin kuudennella kierroksella CHL:n varaustilaisuudessa vuonna 2004. Hän siirtyi Stingiin kauden 2004–2005 lopulla, jolloin ehti pelata joukkueen riveissä kahdeksan runkosarjaottelua. Hän jäi niissä pisteittä. Ensimmäisellä kokonaisella kaudellaan OHL:ssä 2005–2006 Mashinter esiintyi 65 ottelussa, joiden aikana hän iski kuusi maalia sekä sai yhden syöttöpisteen. Sting jäi liigan viimeiseksi, eikä päässyt kauden päätteeksi pudotuspeleihin. Kaudella 2006–2007 Mashinter teki pelaamissaan 55 ottelussa 15 tehopistettä. Neljässä pudotuspeliottelussa hän sai kaksi syöttöpistettä.
Seuraavaksi kaudeksi 2007–2008 Mashinter siirtyi toiseen OHL-seuraan, kun hän pelasi Kitchener Rangersissa 62 ottelua. Hän teki niissä kymmenen maalia ja sai yhtä monta syöttöpistettä. Lisäksi Mashinter pelasi 20 pudotuspeliottelua ja teki niissä kaksi maalia sekä kaksi syöttöpistettä Rangersin edetessä aina OHL:n mestaruuteen asti. Rangers eteni mestaruuden voitettuaan Memorial Cupiin, jossa pääsi myös finaaliin, mutta hävisi siellä WHL-seura Spokane Chiefsille maalein 4–1. Mashinter teki viidessä pelaamassaan Memorial Cupin ottelussa yhden maalin.
Viimeisen juniorikautensa 2008–2009 Mashinter aloitti Rangersissa tehden 21 ottelussa 14 maalia ja yhteensä 26 tehopistettä. Tämän jälkeen hän siirtyi Belleville Bullsiin, jossa pelasi runkosarjan aikana 31 ottelua ja teki niissä 32 pistettä. Yhteensä Mashinter pelasi molempien joukkueiden riveissä 52 ottelua, joissa teki 34 maalia ja 24 syöttöpistettä eli yhteensä 58 tehopistettä. Lisäksi hänelle kertyi 56 rangaistusminuuttia. Pudotuspeleissä Mashinter teki kahdeksan maalia ja 11 pistettä 17 ottelussa. Hän oli joukkueen sisäisen maalipörssin jaetulla toisella sijalla 14 maalia iskeneen Nick Palmierin jälkeen.
Ura > Ammattilaisura

Varaamattomaksi pelaajaksi jäänyt Mashinter teki 3. maaliskuuta 2009 kolmivuotisen tulokassopimuksen San Jose Sharksin kanssa. Ensimmäisen kautensa ammattilaistasolla hän pelasi kokonaisuudessaan San Josen AHL-farmiseura Worcester Sharksissa. Hän pelasi 79 ottelua, niissä syntyi 22 maalia sekä 37 tehopistettä. Rangaistusminuutteja hänelle kertyi 117. Lisäksi joukkue pääsi pudotuspeleihin, joissa Mashinter pelasi 11 ottelua ja teki yhden maalin sekä yhteensä kuusi tehopistettä.
Seuraavan kauden Mashinter pelasi edelleen suurimmaksi osaksi Worcesterissa, mutta pääsi myös tekemään NHL-debyyttinsä 29. joulukuuta 2010 Minnesota Wildia vastaan pelatussa ottelussa. Yhteensä hänelle kertyi NHL:ssä puolella 13 ottelua, joissa hän jäi pisteittä. Hän kuitenkin keräsi 17 minuuttia rangaistuksia. Kauden 2011–2012 Mashinter pelasi jälleen kokonaan AHL:n puolella. 65 pelissä syntyi 33 pistettä, joista 16 oli maaleja. Elokuussa 2012 Sharks ja Mashinter solmivat vuoden mittaisen jatkosopimuksen.
16. tammikuuta 2013 Sharks kauppasi Mashinterin New York Rangersiin vaihdossa Tommy Grantiin sekä ehdolliseen seitsemännen kierroksen varausvuoroon vuoden 2014 varaustilaisuuteen. Tätä ennen hän Mashinter ehti pelata Worcesterissa 30 ottelua ja tehdä niissä viisi tehopistettä. New Yorkissa hän pääsi pelaamaan neljä NHL-ottelua, joissa ei vielä ensimmäisiä pisteitä syntynyt. Rangersin farmiseura Connecticut Whalessa hän pelasi 35 ottelua ja teki niissä kymmenen maalia sekä yhdeksän syöttöpistettä. Huhtikuussa 2013 Mashinter teki Rangersin kanssa yksivuotisen jatkosopimuksen.
Mashinter ehti pelata kuusi NHL-ottelua Rangersissa sekä 11 AHL-ottelua Whalessa kauden 2013–2014 aikana ennen kuin hänet kaupattiin 6. joulukuuta 2013 Chicago Blackhawksiin vaihdosa Kyle Beachiin. Mashinter pelasi loppukauden AHL:ssä Blackhawksin yhteistyöseura Rockford IceHogsissa. 47 pelaamassaan ottelussa hän teki 14 maalia sekä yhtä monta syöttöpistettä eli yhteensä 28 tehopistettä. Blackhawks teki Mashinterin kanssa kahden vuoden mittaisen jatkosopimuksen maaliskuussa 2014. Kauden 2014–2015 Mashinter pelasi kokonaisuudessaan Rockfordissa, jossa teki 69 pelissä 17 maalia ja 32 pistettä.
Mashinter aloitti myös kauden 2015–2016 Rockfordissa, jossa hänet valittiin joukkueen kapteeniksi. Marraskuussa hänet kuitenkin kutsuttiin NHL:n puolelle, jossa hän teki debyyttinsä Blackhawksin paidassa. 13. joulukuuta 2015 Mashinter iski uransa ensimmäisen NHL-maalin Chicagon ottaessa 4–0 -voiton Vancouver Canucksista.
CCS

CCS voi tarkoittaa seuraavia:
Carbon Capture and Storage, hiilidioksidin talteenotto
Collective Consciousness Society, brittiläinen rockyhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CCS”, voi hakea sivunnimihaulla, laajalla sivunnimihaulla tai tekstihaulla.
B’Tselem

B’Tselem (hepr. ‏בצלם‎) on israelilainen ihmisoikeusjärjestö, jonka pääasiallinen toimipaikka on Jerusalemissa. Se perustettiin vuonna 1989 tiedotuskeskukseksi miehitettyjen alueiden ihmisoikeuksista. Perustajien joukossa oli tutkijoita, juristeja, toimittajia ja Knessetin jäseniä. B'Tselemin toiminnanjohtajana toimii nykyisin Yuli Novak, joka kesäkuussa 2023 siirtyi vuodesta 2014 saakka toimineen Hagai El-Adin tilalle.
B’Tselem on pyrkinyt vaikuttamaan Israelin politiikkaan miehitettyjen alueiden suhteen ja vahvistamaan niillä asuvien ihmisoikeuksia. Järjestön rahoittajia ovat olleet ihmisoikeuksia kansainvälisesti tukevat järjestöt Euroopassa ja Pohjois-Amerikassa sekä yksityiset kansalaiset Israelissa ja ulkomailla. B’Tselemille myönnettiin joulukuussa 1989 Al-Haqin kanssa jaettu Carterin–Menilin ihmisoikeuspalkinto. B’Tselem on dokumentoinut ihmisoikeusrikkomuksia miehitetyillä alueilla ja on syyttänyt Israelia sotarikoksista sen toiminnasta Gazan kaistalla.
Aiheesta muualla

Viralliset sivut (arabiaksi), (englanniksi), (hepreaksi)Käännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:B'Tselem
Bến Tre (maakunta)

Maakunta Vietnamin kartalla
Bến Tre on  maakunta Vietnamin eteläosassa,  Đồng Bằng Sông Cửu Longin alueella. Sen pääkaupunki on  Bến Tre. Huhtikuussa 2009 maakunnassa oli noin 1,25 miljoonaa asukasta. Maakunnan pinta-ala on 2360  km²
Ben Tre sijaitsee Mekongin sivujoen Tiền Giangin neljän haaran välissä, Jokivettä käytetään riisiviljelmien kasteluun, ja vesiväylät ovat tärkeitä kulkureittejä.
Aiheesta muualla

Kuvia tai muita tiedostoja aiheesta Bến Tre (maakunta) Wikimedia Commonsissa
Bandini (elokuva)

| Bandini |
| --- | --- |

Ohjaaja:  Bimal Roy
Käsikirjoittaja:  Nabendu Ghosh
Perustuu:  Jarasandhan romaaniin Tamasi
Tuottaja:  Bimal Roy
Säveltäjä:  S. D. Burman
Kuvaaja:  Kamal Bose
Leikkaaja:  Madhu Prabhavalkar
Pääosat:  Nutan Ashok Kumar Dharmendra
Valmistustiedot
Valmistusmaa:  Intia
Tuotantoyhtiö:  Bimal Roy Productions
Levittäjä:  Yash Raj Films Netflix
Ensi-ilta:  1963
Kesto:  157 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Bandini on vuonna 1963 ensi-iltansa saanut intialainen hindinkielinen draamaelokuva, jonka on ohjannut ja tuottanut Bimal Roy. Se perustuu Jarasandhan bengaliromaaniin Tamasi. Päärooleja näyttelevät Nutan, Ashok Kumar ja Dharmendra.
Elokuva voitti kuusi Filmfare Awards -palkintoa, mukaan lukien paras elokuva, ohjaus ja naispääosa.
Juoni

1930-luvun brittivallan aikana vankilääkäri rakastuu vankiin, joka lopulta paljastaa tarinan menneisyydestään ja yhteydestään vapaustaistelijaan.